દેશના પૂર્વ ક્રિકેટ માસ્ટર બ્લાસ્ટર સચિન તેંડુલકરની પુત્રી સારાના અપહરણની ધમકી આપનારની મુંબઇ પોલીસે ધરપકડ કરી છે. એ વ્યક્તિ વારંવાર ફોન કરી સારાને હેરાન કરી રહ્યો હતો. આરોપીની ઓળખાણ દેવકુમાર મૈતી તરીકે થઇ છે, તેની ધરપકડ પશ્ચિમ બંગાળથી થઇ છે. એ સારા સાથે લગ્ન કરવા માંગતો હતો અને તેણે ફોન પર સારાને ધમકી આપી હતી કે, જો સારા લગ્ન માટે હા નહીં પાડે તો એ સારાનું અપહરણ કરશે. ધમકી મળ્યા પછી સચિનના પરિવારે મુંબઇ બાંદ્રા પોલીસમાં ફરિયાદ કરી હતી. એ યુવકે સારાને 20 વાર ફોન કર્યા હતા, અભદ્ર ટિપ્પણીઓ કરી હતી અને અપહરણની ધમકી આપી હતી. યુવકના પરિવારનું કહેવું છે કે, તેનું માનસિક સંતુલન બરાબર નથી.